Предложение за   
коледна реформа

|  |
| --- |
| **ПЛАН СТРАТЕГИЯ** |
| Уважаеми г-н Мраз,   След като видях пред какви препятствия е изправена Коледа тази година, не мога да стоя отстрани и да не направя нищо. Очевидно се нуждаете от помощ – съдейки по обявата в Jobs-а. Готов съм да оставя всичко на страна и да Ви помогна да спасим любимата на всички Коледа. Доста мислих над проблемите, които сте установили във Вашето предприятие и съм готов да Ви предложа моят план за действие:  Корумпираният еколог е пуснал елените на свобода и гадните джуджета са започнали да крадат, това представлява огромен проблем, тъй като така не могат да се извършат ефективно двете основни дейности на фирмата – изработка и доставка на подаръци. Моето предложение е да уволним джуджетата, тъй като техните действа са недопустими. Ще започнем работа с компанията CHINA INC. Те са изключително сериозни, имат огромно въображение и с тяхното съдействие ще можем да изработим подаръците навреме и дори ще бъдат доставени.  Това обаче ще ни струва пари, а след като продажниците от Кока Кола вече не ни спонсорират и нека не се лъжем, парите от голите снимки на Снежанка не са достатъчни, ще ни трябват пари на заем. За този казус мога да предложа сътрудничество с EVIL BANK. Вече съм работил с тях по предишни проекти (трябваше да си купя новия iPhone) и те се оказаха доста отзивчиви. Честно казано, подписвайки с тях, буквално си продаваш душата на дявола, но по някога за велики дела се изискват велики жертви. Така че проблемите ни с парите са решени, за сега.  След като отново можем да произвеждаме и доставяме подаръци, имаме и малко останали прокълнати пари, трябва да помислим за реклама, присъствие в социалните мрежи и популяризиране на услугите, които предлагаме. Мисля, че доста хора ще платят добре, за да видят пикантните снимки на Daddy Мраз в Only Fans, но нека да оставим професионалистите да решат – SOCIAL JUSTICE WARRIORS. Този екип от талантливи, млади хора могат да направят и най-голямата отрепка в звезда за нула време. До дни хората отново ще пеят песни за добрия бял старец и със сигурност ще искат да работят с нас. И да не забравим, ще изкарате много пари като инфлуенсър.  Ако планът ми за действие Ви звучи добре, не се колебайте да се свържете с мен. Коледата ще бъде спасена, само повярвайте в мен!  Поздрави,  Слави Манолов |

|  |
| --- |
| **РЕЛЕВАНТНИ КОМПАНИИ (компании които ще помогнат – до 4 макс)** |
| 1. CHINA INC. |
| 1. EVIL BANK |
| 1. SOCIAL JUSTICE WARRIORS |

|  |  |
| --- | --- |
| **Съобщения** | |
| CHINA INC. | Тема: Бизнес предложение – помогнете на Дядо Мраз да спаси Коледа!  Уважаеми CHINA INC.,  Пиша Ви този имейл от името на г-н Мраз, като искам да Ви предложа да работим заедно по една много важна кауза – да спасим Коледа.  За да успеем да зарадваме приблизително 2 милиарда деца по целия свят, ще ни е необходима изработката на подаръци за всички тях. Освен това подаръците трябва да бъдат доставени точно в нощта на 24-ти декември, за да може на сутринта всяко дете да има подарък под елхата. Ще предоставим информация за децата - какви предпочитания за подарък имат и къде трябва да бъдат доставени. Големината на човешкия капитал, с който разполагате ще ни помогне да удовлетворим желанията на всяко дете и да направим Коледата незабравима. Цялостния бюджет, с който очакваме да разполагаме е от 10 милиарда лева.  Моля, помислете над предложението и си спомнете, че това е бизнес с кауза. Ще очакваме Вашият отговор възможно най-скоро, все пак Коледа наближава. Ще се радвам да работим заедно!  С уважение,  Слави Манолов |
| **Недостатъчно време за изработката на индивидуални подаръци за всяко дете.** |
| Тема: Бизнес предложение – помогнете на Дядо Мраз да спаси Коледа!  Уважаеми CHINA INC.,  Благодарим Ви за отговора, ще се радваме все пак да работим заедно, за това искаме да Ви предложим следната алтернатива.  Разбираме , че нямате достатъчно персонал, за да успеете да извършите доставките на време. Склонни сме да предоставим списък с информация, относно колко послушни са били децата. Така ще Ви дадем възможност да разпределите времето си за изработване на подаръци спрямо послушността на децата. Така по-послушните ще имат по-хубави подаръци, което пък от своя страна ще насърчи по-непослушните да са по-добри от сега нататък.  Моля, помислете над това алтернативно предложението и преценете дали този план е осъществим. Благодарим Ви предварително!  С уважение,  Слави Манолов |
| EVIL BANK | Тема: Бизнес предложение – помогнете на Дядо Мраз да спаси Коледа!  Уважаеми EVIL BANK,  Пиша Ви този имейл от името на г-н Мраз, като искам да Ви предложа да работим заедно по една много важна кауза – да спасим Коледа.  За да успеем да зарадваме приблизително 2 милиарда деца по целия свят, ще са ни необходими 12 милиарда лева. В замяна г-н Мраз предлага най-ценното си притежание, а именно неговата безсмъртна душа. Предполагам, че нямате съмнения относно чистотата и невинността на душата му. Цял живот единствената цел на г-н Мраз е била да прави децата щастливи. С Вашата помощ той ще има възможността да продължи с добрите си дела. Това от своя страна ще направи душата му още по-ценна за вас.  Моля, помислете над предложението внимателно. Ще очакваме Вашият отговор възможно най-скоро, все пак Коледа наближава. Ще се радвам да работим заедно!  С уважение,  Слави Манолов |
| **Твърде голяма сума пари, дори и за душата на г-н Мраз.** |
| Тема: Бизнес предложение – помогнете на Дядо Мраз да спаси Коледа!  Уважаеми EVIL BANK,  Благодаря Ви за отговора, ще се радвам все пак да работим заедно за това искам да Ви предложа следната алтернатива.  Разбирам , че Вашият екип смята, че душата на г-н Мраз не е достатъчна за да получим в нейна замяна 12-те милиарда лева. Склонни сме да добавим към офертата и 10 процента от годишната печалба на всички дейности на г-н Мраз. От Ваша страна очакваме да получим допълнителни 2 милиарда лева. Допълните финанси ще ни послужат за по-добра реклама и по-надеждни доставки. А 10 процента от годишната печалба ще бъдат изплащани докато Вие не си възвърнете 25 процента от началната сума.  Моля, помислете над това алтернативно предложението. С нетърпение очакваме Вашия отговор. Благодаря Ви предварително!  С уважение,  Слави Манолов |
| SOCIAL JUSTICE WARRIORS | Тема: Бизнес предложение – помогнете на Дядо Мраз да спаси Коледа!  Уважаеми SOCIAL JUSTICE WARRIORS,  Пиша Ви този имейл от името на г-н Мраз, като искам да Ви предложа да работим заедно по една много важна кауза – да спасим Коледа.  Тази година г-н Мраз се среща с много големи препятствия. Тези трудности не го представят в много добра светлина. В момента доста хора или не си спомнят за него, или не вярват в неговите възможности. Необходима ни е Вашата помощ, за да поправим това. В момента, с г-н Мраз, работим с много различни компании и тотално променяме начина по-който се извършва целия процес по изработване и доставяне на подаръците. От Вас очакваме да успеете да пренесете тази промяна и ново начало за Коледата във всички възможни медии. Разполагаме с бюджет от 1.5 милиарда лева за реклама, която трябва да обхваща целия свят, да бъде на всички езици и да е достъпна за всички.  Благодарим за отделеното време. Ще се радваме да се получим положителен отговор и най-скоро време да започнем работа!  С уважение,  Слави Манолов |
| **Невъзможна реклама в региони, които нямат интернет и радио.** |
| Тема: Бизнес предложение – помогнете на Дядо Мраз да спаси Коледа!  Уважаеми SOCIAL JUSTICE WARRIORS,   Благодаря Ви за отговора, ще се радвам все пак да работим заедно. Искаме да Ви предложим следната алтернатива.  Известно ни е, че не можете да извършите типичното популяризиране във всяко едно кътче на земята по един и същ начин. Г-н Мраз очаква персонализиран подход към такива региони. От Вас очакваме на такива места да използвате физически материали и да изпратите хора на място. Това може да се извърши на места дори, където имат интернет и радио, но просто интересът към г-н Мраз е много малък. За това сме склонни да предложим допълнително 0.5 милиарда лева, като искаме да започнете работа веднага.  Моля, помислете над това алтернативно предложението. С нетърпение очакваме Вашия отговор. Благодарим Ви предварително!  С уважение,  Слави Манолов |